Toshkentdagi eski hayvonot bog‘i o‘rnida yangi istirohat bog‘i ochiladi

Toshkentning Mirzo Ulug‘bek tumanidagi eski hayvonot bog‘i o‘rnida joylashgan ekobog‘ buzilib, u yerda yangi istirohat bog‘i quriladi. Bu haqda UZ24 shahar hokimligiga tayanib xabar bermoqda.

Ayni paytda ekobog‘ hududida qurilish ishlari olib borilmoqda, u yerga og‘ir texnika keltirilgan. Bog‘da bolalar uchun attraksionlar va umumiy ovqatlanish joylari bo‘ladi.
Yangilangan bog‘ Navro‘z arafasida ochilishi rejalashtirilgan.